b'\n_START_ARTICLE_\nG\xc3\xbcnther von Kluge\n_START_PARAGRAPH_\nG\xc3\xbcnther \xe2\x80\x9dHans\xe2\x80\x9d von Kluge (30. lokakuuta 1882 Posen, It\xc3\xa4-Preussi \xe2\x80\x93 19. elokuuta 1944 Metz, Ranska) oli saksalainen sotamarsalkka._NEWLINE_Von Kluge osallistui ensimm\xc3\xa4iseen maailmansotaan esikuntaupseerina._NEWLINE_Kenraaliluutnantti von Kluge komensi toisen maailmansodan alkaessa Saksan 4. armeijaa, jonka komentajana h\xc3\xa4n osallistui Puolan offensiiviin ja taisteluun Ranskasta sek\xc3\xa4 operaatio Barbarossaan. H\xc3\xa4n nautti suurta arvostusta maansa armeijassa, mutta pelk\xc3\xa4si silti joutuvansa Hitlerin ep\xc3\xa4suosioon. von Kluge nimitettiin Keskustan armeijaryhm\xc3\xa4 komentajaksi 19. joulukuuta 1941 teht\xc3\xa4v\xc3\xa4st\xc3\xa4 vapautetun Fedor von Bockin tilalle. Moskovan taistelujen aikana Kluge hoiti vet\xc3\xa4ytymisen pyyt\xc3\xa4m\xc3\xa4ll\xc3\xa4 Hitlerilt\xc3\xa4 toistuvasti luvan rajoitettuihin vet\xc3\xa4ytymisiin, joista yhdess\xc3\xa4 muodostui t\xc3\xa4ysimittainen per\xc3\xa4\xc3\xa4ntyminen.  Kluge loukkaantui auto-onnettomuudessa 27. lokakuuta 1943 ja pystyi palaamaan palvelukseen vasta hein\xc3\xa4kuussa 1944._NEWLINE_Palattuaan palveluksen von Kluge oli ensin lyhyen aikaa armeijaryhm\xc3\xa4 D:n komentajana, kunnes h\xc3\xa4net siirrettiin armeijaryhm\xc3\xa4 B:n komentajaksi puolustamaan Atlantin vallia. Normandian taistelujen aikana kenraali Carl-Heinrich von St\xc3\xbclpnagel houkutteli h\xc3\xa4nt\xc3\xa4 liittym\xc3\xa4\xc3\xa4n Hitlerin murhaa suunnittelevaan hein\xc3\xa4kuun 20. p\xc3\xa4iv\xc3\xa4n salaliittoon, mutta h\xc3\xa4n kielt\xc3\xa4ytyi._NEWLINE_Salaliiton ep\xc3\xa4onnistumisen my\xc3\xb6t\xc3\xa4 von Kluge kutsuttiin elokuussa Berliiniin. T\xc3\xa4st\xc3\xa4 h\xc3\xa4n p\xc3\xa4\xc3\xa4tteli, ett\xc3\xa4 h\xc3\xa4nt\xc3\xa4kin syytettiin osallisuudesta siihen. Ajaessaan autolla kotiseutuaan kohti h\xc3\xa4n pys\xc3\xa4htyi Verdunin taistelukent\xc3\xa4n kohdalla ja teki itsemurhan syanidikapselin avulla 18. elokuuta 1944.'